Forretningsdrift

**Forretningsdrift** er hvordan man styrer eller administrerer en bedrift. Det kan for eksempel være en bedrift som driver handel eller yter tjenester.

Generelt handler forretningsdrift om å høste verdier fra aktiva som eies av en virksomhet (eiendeler eller rettigheter), og disse aktivaene kan være fysiske eller immaterielle. Et eksempel på verdi avledet fra en fysisk verdi er leie, mens et eksempel på verdi avledet fra en immateriell eiendel (som en idé) er en royalty. Forretningsdrift er innsatsen som kreves for å "høste" denne verdien. Forretningsdrift i ulike bransjer kan kreve ulik kunnskap, men det er også mange likheter på tvers av ulike bransjer.

## Oversikt
Forretningsdrift omfatter tre grunnleggende ledelsesimperativer for å maksimere verdien som høstes fra forretnings aktiva:

# Genere tilbakevendende inntekter
# Øke verdien av virksomhetens aktiva
# Sikre inntekten og verdien av virksomheten

De tre imperativene er gjensidig avhengige av hverandre, som kan illustreres med følgende prinsipper:

* «Dess mer gjentakende inntekt en eiendel genererer, dess mer verdifull blir den»
** For eksempel ansees vanligvis produkter som selges i høyest volum og priser for å være de mest verdifulle produktene i en bedrifts produktportefølje .
* «Dess mer verdifullt et produkt blir, dess mer gjentakende inntekt genererer det»:
** For eksempel kan en luksusbil leases ut til en høyere takst enn en vanlig bil.
* «Iboende verdi og inntektsgenererende potensial til en eiendel kan ikke realiseres uten en måte å sikre den på»:
** For eksempel er petroleumsforekomster verdiløse med mindre prosesser og utstyr utvikles og brukes for å utvinne, foredle og distribuere det på en lønnsom måte.

Forretningsmodellen til en virksomhet beskriver måten disse tre ledelsesimperativene oppnås. Dermed kan forretningsdrift defineres som utførelsen av forretningsmodellen.

## Teknikker
### Generere tilbakevendende inntekter
Generering av tilbakevendende inntekter er det enkleste og mest forståtte ledelsesimperativet i forretningsdrift. Hovedmålet med dette imperativet er å implementere vedvarende leveranse av varer og tjenester til bedriftens kunder til en kostnad som er mindre enn det kostet å anskaffe varene og lønn for arbeidet. Kort sagt: Tjene penger.

* Midlene som bedriften får i bytte for varene og tjenestene er omsetningen.
* Kostnaden for å utvikle, produsere og levere disse varene og tjenestene er bedriftens utgifter.

Hvis inntektene er tilstrekkelig større enn utgiftene får man fortjeneste eller inntekt. En slik virksomhet er lønnsom. Som sådan er ikke det å generere tilbakevendende inntekter i fokus for driftsledelsen: Det som teller er å styre forholdet mellom kostnaden til varene og inntektene fra salget. Effisiente prosesser som reduserer kostnadene samtidig som prisene forblir de samme gir større gap mellom inntekter og utgifter, og dermed bedre lønnsomhet.

Noen typer gjentakende inntekt:
* Langsiktige salgskontrakter: Månedlige eller årlige kontrakter for tjenester eller produkter, som for eksempel mobiltabonnement
* Flere inntektsstrømmer: Ulike inntektskilder som støtter hverandre, som for eksempel å selge både skrivere og tonere

### Øke verdien av virksomheten
Dess mer lønnsom en bedrift er, dess mer verdifull er den. Lønnsomheten kan måles på grunnlag av hvor mye inntekt bedriften genererer basert på:

* Mengden aktiva forretningsdriften krever (effisiens), eller
* Hvor mye omsetning forretningsdriften realiserer (effektivitet)

#### Metoder for å øke verdien
##### [[Økonomisk vekst|Vekststrategier]]
* Utvide markedet: Kan gjøres ved å tilby et produkt eller en tjeneste til en bredere del av et eksisterende marked, eller til et nytt demografisk, psykografisk eller geografisk marked.
* Utvikle merkevarem: Et anerkjent, respektert og utviklet merke er svært verdifullt. Det kan utvikles gjennom forskning, design og markedsføring av firmanavn, logo og slagord. 

##### [[Ledelsessystem|Ledelsessystemer]]
* Vise vekstpotensial: Skape en virksomhet som har potensial til å bli effisient utvidet. For eksempel: Utvikling av et effisient forretningssystem og gode driftsmanualer gjør at virksomheten potensielt kan få franchiser eller lisensieres.
* Opprettholde immaterielle eiendeler: Vedlikehold av immaterielle eiendeler kan beskytte aktiva som tilfører verdi til en virksomhet. Noen eksempler kan være: Patentering, opphavsrett eller varemerke for alt som antas å være en immateriell eiendel.
* Beskytte og vedlikeholde fysiske eiendeler: Beskyttelse av fysiske eiendeler vil også bidra til å beskytte den samlede verdien. Noen eksempler kan være: Regelmessig vedlikehold og forsikring av livskraftige fysiske eiendeler.

### Sikre virksomhetens inntekt og verdi
Bedriftens inntekter og verdi kan sikres ved å sørge for:

* Ønskelighet eller etterspørsel etter bedriftens varer og tjenester
* Kundenes evne til å betale for sine varer og tjenester
* En unik og konkurransedyktig forretningsmodell
* Kontroll over kvalitet og effisiens i produksjonen
* Offentlig respekt for virksomheten som en del av samfunnet

En virksomhet som kan høste en betydelig mengde verdi fra sine eiendeler, men som ikke kan demonstrere evne til å opprettholde dette, kan ikke betraktes som en levedyktig virksomhet.

## Se også
* Driftdirektør (*chief operations officer*, COO), leder ansvarlig for drift

## Referanser


## Eksterne lenker
* Forretningsdrift BM (9788211036872) by Fagbokforlaget - Issuu